b'\n_START_ARTICLE_\nBattlestar Galactica (s\xc3\xa8rie de 2004)\n_START_SECTION_\nArgument\n_START_PARAGRAPH_\nPot contenir parts detallades de l\'argument_NEWLINE_Battlestar Galactica \xc3\xa9s la continuaci\xc3\xb3 de la minis\xc3\xa8rie de 2003 que explica la cr\xc3\xb2nica del viatge dels \xc3\xbaltims \xc3\xa9ssers humans supervivents de les Dotze Col\xc3\xb2nies de Kobol despr\xc3\xa9s de l\'aniquilaci\xc3\xb3 nuclear per part dels Cylons. Els supervivents s\xc3\xb3n portats per la presidenta Laura Roslin i el Comandant William Adama en una flota de vaixells on hi ha el vaixell Battlestar Galactica, un antic per\xc3\xb2 potent vaixell de guerra. Perseguits pels Cylons, que volen eliminar les "restes de la ra\xc3\xa7a humana", els supervivents viatgen a trav\xc3\xa9s de la gal\xc3\xa0xia a la recerca de la llegend\xc3\xa0ria i perduda "tretzena" col\xc3\xb2nia: La Terra. A difer\xc3\xa8ncia de la majoria de les s\xc3\xa8ries situades a l\'espai, Battlestar Galactica, no t\xc3\xa9 extraterrestres (els antagonistes s\xc3\xb3n els Cylon, robots fets per l\'home), l\'armament principal utilitzat per les forces militars s\xc3\xb3n les bales, m\xc3\xadssils en lloc de l\xc3\xa0sers, i la s\xc3\xa8rie evita intencionadament el llenguatge t\xc3\xa8cnic (ja que pot ser dif\xc3\xadcil de comprendre). A m\xc3\xa9s, la majoria de les hist\xc3\xb2ries mostren la lluita de les conseq\xc3\xbc\xc3\xa8ncies apocal\xc3\xadptiques de la destrucci\xc3\xb3 de les "dotze col\xc3\xb2nies" en els supervivents, i les decisions morals que han de prendre en valorar el declivi de la ra\xc3\xa7a humana i la seva guerra amb els Cylons. Les hist\xc3\xb2ries tamb\xc3\xa9 reflecteixen els sentiments d\'odi i viol\xc3\xa8ncia produ\xc3\xafts pel conflicte hum\xc3\xa0-Cylon; i la religi\xc3\xb3, amb la implicaci\xc3\xb3 d\'un "D\xc3\xa9u" en qu\xc3\xa8 els seus agents angelicals intervenen en nom dels personatges principals (especialment Gaius Baltar)._NEWLINE_Al llarg de les quatre temporades de la s\xc3\xa8rie, la guerra entre els humans i els Cylons pren molts girs inesperats. Tot i l\'energia als dos b\xc3\xa0ndols, els Cylons i els humans a poc a poc s\'allunyen del seu odi cap als altres. Part d\'aix\xc3\xb2 es deu al distanciament creixent entre els Cylons humanoides, guiats pel decebut Cylon "Numero U" anomenat "John Cavil". L\'obsessi\xc3\xb3 d\'en John per amagar l\'origen real dels Cylons humanoides condueix a una guerra civil entre els Cylons, amb una part dels robot que s\'alien amb els humans._NEWLINE_El final de la s\xc3\xa8rie conclou amb un ep\xc3\xadleg, 150.000 anys m\xc3\xa9s tard, al Times Square actual de Nova York. Dos "\xc3\xa0ngels" semblants a Caprica Six i Gaius Baltar. El cicle de viol\xc3\xa8ncia entre l\'home i la m\xc3\xa0quina es tornar\xc3\xa0 a repetir una vegada m\xc3\xa9s?'